ਸ਼ੋਭਾ ਨਾਇਡੂ
ਸ਼ੋਭਾ ਨਾਇਡੂ ਭਾਰਤ ਦੇ ਪ੍ਰਮੁੱਖ ਕੁਚੀਪੁੜੀ ਨ੍ਰਿਤਕਾਂ ਅਤੇ ਪ੍ਰਸਿੱਧ ਮਾਸਟਰ ਵੇਮਪਤਿ ਚਿੰਨਾ ਸਤਿਆਮ ਦੀ ਉੱਘੀ ਸ਼ਾਗਿਰਦ ਹੈ। ਉਸਨੇ ਕੁਚੀਪੁੜੀ ਦੀ ਤਕਨੀਕ ਵਿੱਚ ਮੁਹਾਰਤ ਹਾਸਲ ਕੀਤੀ ਹੈ ਅਤੇ ਕਾਫੀ ਡਾਂਸ-ਡਰਾਮਾਂ ਵਿੱਚ ਮੁੱਖ ਭੂਮਿਕਾਵਾਂ ਨਿਭਾਈਆਂ ਹਨ। ਉਸਨੇ ਸੱਤਿਆਭਾਮਾ ਅਤੇ ਪਦਮਾਵਤੀ ਦੀਆਂ ਭੂਮਿਕਾਵਾਂ ਵਿੱਚ ਸ਼ਾਨਦਾਰ ਪ੍ਰਦਰਸ਼ਨ ਕਰਦਿਆਂ ਸਾਰੇ ਦੇਸ਼ ਅਤੇ ਵਿਦੇਸ਼ਾਂ ਵਿੱਚ ਆਪਣੇ ਗੁਰੂ ਦਾ ਸੰਗੀਤ ਪੇਸ਼ ਕੀਤਾ ਹੈ। ਉਹ ਇਕ ਸ਼ਾਨਦਾਰ ਸੋਲੋ ਡਾਂਸਰ ਵੀ ਹੈ। ਕੁਚੀਪੁੜੀ ਆਰਟ ਅਕੈਡਮੀ, ਹੈਦਰਾਬਾਦ ਦੀ ਪ੍ਰਿੰਸੀਪਲ ਸੋਭਾ ਨਾਇਡੂ ਪਿਛਲੇ ਕੁਝ ਸਾਲਾਂ ਤੋਂ ਛੋਟੇ ਵਿਦਿਆਰਥੀਆਂ ਨੂੰ ਸਿਖਲਾਈ ਦੇ ਰਹੀ ਹੈ। 2010 ਵਿਚ ਸਕੂਲ ਨੇ 30 ਸਾਲ ਪੂਰੇ ਹੋਣ ਦਾ ਜਸ਼ਨ ਮਨਾਇਆ ਸੀ। ਉਸਨੇ ਕਈ ਡਾਂਸ-ਡਰਾਮਾਂ ਦੀ ਕੋਰੀਓਗ੍ਰਾਫੀ ਵੀ ਕੀਤੀ ਹੈ। ਉਸਨੂੰ ਕ੍ਰਿਸ਼ਨਾ ਗਣ ਸਭਾ, ਮਦਰਾਸ ਤੋਂ ਨ੍ਰਿਤਿਆ ਚੂਡਾਮਣੀ ਦਾ ਖਿਤਾਬ ਮਿਲਿਆ ਹੈ।